b'\n_START_ARTICLE_\nHesketh 308D\n_START_PARAGRAPH_\nHesketh 308D je Heskethov dirkalnik Formule 1, ki ga je zasnoval Anthony Horsley za sezono 1976, mo\xc4\x8dno je temeljil na svojem predhodniku 308. Dirka\xc4\x8di mo\xc5\xa1tva so bili Harald Ertl, Guy Edwards, Rolf Stommelen in Alex Ribeiro. Mo\xc5\xa1tvu se je mo\xc4\x8dno poznal odhod britanskega dirka\xc4\x8da Jamesa Hunta, ki je bil v preteklih treh sezonah dale\xc4\x8d najbolj\xc5\xa1i dirka\xc4\x8d mo\xc5\xa1tva, pa tudi in\xc5\xbeenirja, ki je zasnoval dirkalnik 308, Harveyja Postlethwaita, ki je prestopil v mo\xc5\xa1tvo Walter Wolf Racing. Mo\xc5\xa1tvo je tako kon\xc4\x8dalo sezono brez osvojene prvenstvene to\xc4\x8dke, \xc5\xa1e najbli\xc5\xbeji temu dose\xc5\xbeku je bil Harald Ertl s sedmim mestom na dirki za Veliko nagrado Velike Britanije, \xc5\xa1e dvakrat pa je dosegel osmo mesto.'